Diari Oficial de la Generalitat Valenciana


Sumari del DOGV 9544, del 01-03-2023 (2023/2068)

Extracte de la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2068


Data del document
:   28-12-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa de foment de la contractació indefinida de determinats col·lectius vulnerables en l'àmbit territorial de la Comunitat Valenciana. [2023/2068]  
BDNS (identif.): 678101.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/678101  
  
Primer. Beneficiaris i condicions  
Podran ser beneficiàries d'aquestes ajudes les entitats ocupadores de naturalesa privada, incloent-hi les persones treballadores autònomes, amb centre de treball a la Comunitat Valenciana, que contracte, amb posterioritat a la publicació d'aquest extracte i mitjançant un contracte indefinit inicial a jornada completa, a les persones desocupades pertanyents als col·lectius relacionats en el resolc quart de la resolució.  
  
  
Segon. Objecte  
Aquesta convocatòria té per objecte la concessió de subvencions per a fomentar la contractació indefinida inicial a jornada completa de determinats col·lectius vulnerables en l'àmbit territorial de la Comunitat Valenciana.  
  
Tercer. Bases reguladores  
Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa de foment d'ocupació per a la contractació de persones que pertanyen a col·lectius vulnerables, publicada en el Diari Oficial de la Generalitat Valenciana de 16 de juliol de 2018.  
  
Quart. Quantia  
1. Les subvencions es finançaran per un import global màxim de 52.890.440 €, condicionat a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2023.  
2. L'import de la subvenció serà el resultat de multiplicar el 90 % del salari mínim interprofessional (incrementat en la part proporcional de la paga extra) vigent en el moment de la contractació pel nombre mínim de mesos de manteniment del contracte. Si en la persona contractada concorre addicionalment la condició de dona o de persona amb diversitat funcional, l'import establit s'elevarà al 95 %. Si concorre la de víctima de violència sobre la dona o la de persona amb diversitat funcional severa, l'import s'elevarà al 100 %.  
  
Cinqué. Termini de presentació de sol·licituds  
El termini per a presentar les sol·licituds s'iniciarà l'endemà de la publicació de l'extracte d'aquesta resolució en el Diari Oficial de la Generalitat Valenciana. Les sol·licituds hauran de presentar-se en el termini de dos mesos des de la contractació objecte de la subvenció, sense que en cap cas puguen presentar-se després del 31 de maig de 2023.  
  
València, 28 de desembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.